सेंसेक्स 445 अंक चढ़कर 58,074 पर बंद, अडाणी ग्रुप के 10 में से 7 शेयर्स में बढ़त
BSE NSE Sensex Today, Stock Market Latest Updates;  आज यानी मंगलवार (21 मार्च) को शेयर बाजार में तेजी देखने को मिल रही है। सेंसेक्स 335 अंक चढ़कर 57,963 पर खुला।
आज यानी मंगलवार (21 मार्च) को शेयर बाजार में तेजी देखने को मिली। सेंसेक्स 445 अंक चढ़कर 58,074 पर बंद हुआ। इसके 18 शेयरों में खरीदारी और 12 में बिकवाली रही। वहीं निफ्टी भी 119 अंक चढ़ा। यह 17,107 के स्तर पर बंद हुआ।
अडाणी एंटरप्राइजेज का शेयर 0.92% चढ़ा
आज अडाणी ग्रुप के 10 में से 7 शेयरों में तेजी देखने को मिली। अडाणी ग्रुप की फ्लैगशिप कंपनी अडाणी एंटरप्राइजेज का शेयर 0.92% चढ़ा है। अडाणी ग्रीन एनर्जी के शेयर में 5.00% की तेजी रही। वहीं अडाणी ट्रांसमिशन, पोर्ट्स और NDTV में गिरावट देखने को मिली है।
रुपया 3 पैसे कमजोर होकर बंद
मंगलवार को रुपया अमेरिकी डॉलर के मुकाबले 3 पैसे कमजोर होकर 82.67 रुपए पर बंद हुआ। सोमवार को यह 82.64 रुपये पर बंद हुआ था।
अमेरिकी बाजार बढ़कर बंद
अमेरिकी बाजारों में सोमवार को तेजी देखने को मिली। डाउ जोन्स में 382.6 अंकों या 1.2% की बढ़त रही और यह 32,244.58 के लेवल पर बंद हुआ। S&P 500 इंडेक्‍स 34.93 अंक बढ़कर 3,951.57 के लेवल पर बंद हुआ। नैस्डैक कंपोजिट भी करीब 45 अंक मजबूत हुआ है। यह 11,675.54 के लेवल पर बंद हुआ।
सोमवार को मार्केट में रही थी गिरावट
इससे पहले हफ्ते के पहले कारोबारी दिन यानी सोमवार (20 मार्च) को शेयर बाजार में गिरावट देखने को मिली थी। सेंसेक्स 360 अंक गिरकर 57,628 पर बंद हुआ था। वहीं निफ्टी भी 111 अंक गिरकर 16,988 के स्तर पर बंद हुआ। सेंसेक्स के 30 में से 25 शेयरों में गिरावट और सिर्फ 5 में तेजी रही थी।
FII नेट सेलर्स रहे
सोमवार के कारोबार में फॉरेन इंस्‍टीट्यूशनल इन्‍वेस्‍टर्स (FII) नेट सेलर्स रहे। वहीं डोमेस्टिक इंस्‍टीट्यूशनल इन्‍वेस्‍टर्स (DII) नेट बायर्स रहे। NSE पर उपलब्‍ध प्रोविजनल डेटा के अनुसार FII ने बाजार में 2545.87 करोड़ रुपए की बिकवाली की। DII ने 2876.64 करोड़ रुपए के शेयर खरीदे।